Avastasin PetitionOnline'ist kampaania selle nimel, et Google Araabia lahe ära kaotaks.    Mõtlesin esimese  hooga, et saudid tahavad kuiva jalaga Pärsiasse pääseda ning Google tundub neile ainus, kes võiks tehnoloogiliselt nii keeruka projektiga hakkama saada.    Siis, et see on mingi kaardifriikide nali. Et kui Google on oma kaartidelt India valitsuse palve peale hooneid kaotanud ja Kuu kaardi lähivõttes juustu näitama pannud, asi see siis laht likvideerida oleks. Samahästi võiks Itaalia saapal kaardi peal teise kylje keerata.    Alles teksti lugedes jõudis pärale, et ega mina ka Araabia lahte  eriti kuskil kohanud ole. Räägitakse ikka Pärsia lahest. Ja palvekirja koostajate mure on sama: nimetage laht vanamoodi tagasi.    Nojah, edu neile. Ega soomlased ka seda tahaks, et meie ja nende vahel järsku Eesti laht laiuks. Ehkki vabariigi aastapäeva puhul võiks ju ettepaneku teha. Kõigepealt läheks PetitionOnline'i ja...